Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 65/13/7710	Stará Ľubovňa, 11.7.2013
EEČ : 2-59-100-2013

U Z N E S E N I E

Trestná vec:	obvinený XXXXX a spol.  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení neskorších predpisov spáchaný formou spolupáchateľstva podľa § 20 Trestného zákona v znení neskorších predpisov

Rozhodol: 	prokurátorka Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Spôsobenú škodu v sume 450,- Eur si poškodený  XXXXX  voči obvineným nenárokuje, nakoľko bola uhradená v plnej výške. 

Podľa § 220 ods. 1 písm. c/ Trestného poriadku obvinený  XXXXX zložil na všeobecne prospešné účely sumu vo výške 50,-Eur, ktorú   určil štátu na peňažnú pomoc obetiam trestnej činnosti. 

Podľa § 220 ods. 1 písm. c/ Trestného poriadku obvinený ml. XXXXX zložil na všeobecne prospešné účely sumu vo výške 35,-Eur, ktorú   určil štátu na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX
Obvinení  XXXXX a ml. XXXXX dňa 24.11.2012 okolo 01.00 hod. na parkovisku pred barom XXXXX okr. XXXXX najprv slovne a potom fyzicky napadli XXXXX tak, že  ho päsťou udreli do tváre, načo poškodený spadol na zem a pritom si poškodil dioptrické okuliare v hodnote 300,- € a pánske náramkové hodinky zn. Diesel time v hodnote 150,- €, čím XXXXX spôsobili škodu v sume 450,- €, avšak nespôsobili mu žiadne zranenia, ktoré by si vyžiadali lekárske ošetrenie. 

Odôvodnenie: 
Uznesením povereného príslušníka PZ,  Obvodného oddelenia PZ v XXXXX  sp. zn. ORP-XXXXX zo dňa 26.01.2013  bolo podľa § 199 ods. 1 Tr. por.  začaté  trestné stíhanie a uznesením  zo dňa 23.03.2013  bolo podľa § 206 ods. 1 Tr. por.  vznesené  obvinenie  XXXXX a ml. XXXXX pre prečin výtržníctva podľa § 364 odsek 1 písm. a/ Trestného zákona a pre prečin výtržníctva podľa § 245 ods. 1 Trestného zákona spáchaný formou spolupáchateľstva podľa § 20 Trestného zákona. 
 
K stíhanému trestnému činu malo dôjsť tak že, obaja obvinení  dňa 24.11.2012 okolo 01.00 hod. na parkovisku pred barom XXXXX okr. XXXXX najprv slovne a potom fyzicky napadli XXXXX tak, že  ho päsťou udreli do tváre, načo poškodený spadol na zem a pritom si poškodil dioptrické okuliare v hodnote 300,- € a pánske náramkové hodinky zn. Diesel time v hodnote 150,- €, čím XXXXX spôsobili škodu v sume 450,- €, avšak nespôsobili mu žiadne zranenia, ktoré by si vyžiadali lekárske ošetrenie. 

Preskúmaním príslušného spisového materiálu bolo zistené, že v uvedenej veci sa koná o prečinoch, za ktoré zákon ustanovuje trest odňatia slobody, ktorého hranica neprevyšuje hranicu stanovenú v ustanovení § 220 ods. 1 Trestného poriadku. 

Podľa § 364 ods. 1 Trestného zákona možno za prečin krádeže uložiť trest odňatia slobody až na dva roky.

Podľa § 245 ods. 1 Trestného zákona možno za prečin krádeže uložiť trest odňatia slobody až na jeden rok.

Podľa ustanovení § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným. 

V priebehu prípravného konania bola na Okresnom súde v XXXXX vykonaná mediácia, počas ktorej obvinení a poškodený dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obvinení slobodne, vážne a určito vyhlásili, že skutok spáchali, svoje konanie oľutovali a dňa 27.06.2013 uzatvorili dohodu o uzatvorení zmieru.

Súčasťou dohody o uzatvorení zmieru je aj vyhlásenie poškodeného XXXXX, že si neuplatňuje žiadnu škodu, nakoľko mu táto bola v plnej výške uhradená. 

	Obvinený  XXXXX poukázal na všeobecne prospešné účely sumu vo výške 50,-Eur, ktorú   určil štátu na peňažnú pomoc obetiam trestnej činnosti. 

      Obvinený ml. XXXXX poukázal na všeobecne prospešné účely sumu vo výške 35,-Eur, ktorú   určil štátu na peňažnú pomoc obetiam trestnej činnosti. 

      Výška sumy určená na všeobecne prospešné účely je primeraná závažnosti spáchaného trestného činu, výške spôsobenej škody, aj majetkovým pomerom obvinených.

      Zo spisového materiálu vyplýva, že obvinený  XXXXX je nezamestnaný. Z miesta trvalého bydliska je hodnotený kladne. Podľa správy Obvodného úradu v XXXXX, odbor všeobecnej vnútornej správy nemá žiadny záznam a podľa odpisu z registra trestov doposiaľ nebol súdne trestaný. 

      Zo spisového materiálu vyplýva, že obvinený ml.  XXXXX  je žiakom základnej školy a je nemajetný, žije v spoločnej domácnosti Z miesta trvalého bydliska je hodnotený kladne, školou a úradom práce, sociálnych vecí a rodiny je hodnotený priemerne. Podľa správy Obvodného úradu v XXXXX, odboru všeobecnej vnútornej správy  nemá žiadny záznam. Podľa odpisu z registra trestov doposiaľ nebol súdne trestaný. 

     Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby obvinených a na ich osobné a majetkové pomery, možno považovať takýto spôsob rozhodnutia za dostačujúci. 

    Na základe vyššie uvedených skutočností preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka